सम्भावना त कति छ, कति । त्यो काम पूरा गर्नका लागि मुख्य जिम्मेवार सरकार हुनुपर्छ । कुनैपनि कृषि पेशा भारतीय बजारमा भरपरेको अवस्था छ । नेपालमा मौरीपालन, केरा खेती, माछापालन, तरकारी खेती लगायतको पेशामा राम्रो उत्पादन लिन सकिन्छ । तर, नेपालमा उत्पादन हुने बस्तुहरूको लागत खर्च बढी हुन्छ र महँगोमा बेच्नुपर्ने अवस्था छ । तिनै उत्पादनहरू भारतबाट विना भन्सार प्रवेश गर्छ र सस्तोमा बिक्रि हुन्छ । अब तपाई आफै भन्नुस्, ५० देखि १०० प्रतिशत अनुदान दिने ठाउँमा उत्पादन भएको वस्तु र अनुदान त के कालोबजारी गरिएको मलखाद किनेर उत्पादन गर्ने कृषक कसरी प्रतिस्प्रर्धा गर्न सक्छ ? यदि युवालाई कृषि पेशामा टिकाइ राख्ने हो भने यस्ता वस्तुहरूको आयात रोक्नु पर्दछ र किसानलाई बिना झन्झट सहुलियत दरमा ऋण दिनुपर्छ । तर अहिलेको अवस्थामा कृषि पेशा भनेपछि बैंकहरूले ऋण दिन मान्दैनन् ।
